ঠাকুরনগর ঠাকুরবাড়িতে অনশন আন্দোলন আজ ১২ তম দিনে, বিকেলে আসছে রাজ্য মন্ত্রিসভার প্রতিনিধি দল

উত্তর ২৪ পরগনা: ঠাকুরনগর (Thakurnagar) ঠাকুরবাড়িতে চলতে থাকা অনশন আন্দোলন আজ ১২ তম দিনে পড়ল। দীর্ঘদিন ধরে দাবি-দাওয়া নিয়ে চলা এই আন্দোলনে পরিস্থিতি ক্রমেই জটিল হচ্ছে। এদিন বিকেল ৩টে নাগাদ কলকাতা (Kolkata) থেকে রাজ্য মন্ত্রিসভার একটি প্রতিনিধি দল আসার কথা রয়েছে, যার ফলে এলাকায় উত্তেজনার পাশাপাশি আশা জাগছে অনশনকারীদের মধ্যেও।

আরও পড়ুন: ‘রাজভবনে মজুত রয়েছে অস্ত্র-গোলাবারুদ’ রাজ্যপালকে বেনজির আক্রমণ কল্যাণের

অনশন মঞ্চে রয়েছেন রাজ্যসভার সাংসদ মমতা বালা ঠাকুর সহ আরও কয়েকজন আন্দোলনকারী। তাঁদের শারীরিক অবস্থার উপর নজর রাখতেই গতকাল থেকে একাধিক চিকিৎসক উপস্থিত রয়েছেন মঞ্চে। অনশনকারীদের স্বাস্থ্য অবনতি রুখতে চিকিৎসকেরা নিয়মিত পর্যবেক্ষণ চালাচ্ছেন। রাজ্য প্রশাসনের প্রতিনিধি দল এলে আলোচনায় কোনো সমাধান বেরোয় কি না, সেদিকেই এখন তাকিয়ে অনশনকারীরা এবং স্থানীয় বাসিন্দারা।